Cukornád

Cukornád

 Gravitáció
 Eszköz
 Halmozható
 Gyúlékony
 Elérhetőség
 Első megjelenés
 Adatértékek | blokk
dec: 83 hex: 53 bin: 1010011
tárgy

A cukornád olyan földblokkokon vagy homokon található meg természetesen, melyeknek legalább az egyik oldalán közvetlenül víz van. Minden növény maximum 3 blokk magasra nő, de a játékos ettől függetlenül tehet további cukornádblokkokat a megnőtt növények tetejére és 4 blokk magas cukornádat is lehet néha találni a természetben. Sivatagban, tundrában is megtalálható, mert a sivatagban szinte van egyszerre víz és homok, a tundrában pedig nem minden víz van befagyva.

## Felhasználás

Papírt és cukrot csak cukornádból lehet szerezni. Papírból könyveket és térképeket lehet barkácsolni, a cukor pedig a torta, tökpite receptjéhez és a Gyorsaság Bájital főzéséhez kell.

## Tulajdonságok

Hasonlóan a kaktuszhoz, ha az alját vagy a közepét szétverjük, minden fölötte lévő cukornádblokk eltörik, illetve a csontliszttől sem nő meg azonnal. Lehetséges a cukornád tetejére más szilárd blokkot tenni, de a folyadékok elmossák, mint a nem szilárd blokkokat. Víz alatt, hasonlóan a lépcsőfokokhoz és a táblákhoz, víz alá helyezve légbuborékot hoz létre, de ennek ellenére nem lehet vele légzsilipet készíteni, mert egy másik cukornádblokkot az elsőre, vagy a mellé helyezve mindkettő rögtön eltörne.

## Termesztés

A cukornád csak olyan föld- vagy fűblokkra illetve homokblokkra ültethető, mely közvetlenül víz mellett van. (Átlósan mellette vagy közvetlenül alatta van a víz, az nem számít) Nagyon gyorsan és nagyon sok ültethető egyenes vízparti szakaszokon hátrafelé szaladva. A cukornád, mint minden más elültethető növény, csak akkor nő, ha a darabka amin van éppen aktív. Tehát ha a játékos túl messze barangol a farmjától, nem biztos, hogy teljesen megnőtt cukornád várja majd, ha hazaér. Az érett cukornádat úgy ajánlott aratni, hogy az alsó helyett a középső blokkot törjük el, így megspóroljuk az újraültetés idejét.
Ha a cukornád mellől eltávolítjuk a vizet, akkor eltörik, ha növekedni próbál. Így egyszerre aratható le több cukornádnövény egyszerre. Ez a módszer azonban nem annyira hatékony, mert mindig el kell távolítani és visszarakni a vizet, és a cukornádat is mindig újra kell ültetni.
Dugattyúk használatával teljesen automatizálható az aratás. További információ a cukornádtermesztésről: Útmutatók/Cukornádfarm

## Történet

A cukornád első változatát simán nádnak hívták és az 1.0.11-es alfában mutatkozott be először. A játékosok a 'bambusz' és a 'papirusz' nevekkel is illették. A nádat lehetett vízfolyamokkal aratni, és eltört ha eltávolították mellőle a vizet.
AZ 1.2-es bétában hozzáadták a tortát és mivel Notchnak kellett egy cukorforrás, átalakította a nádat cukornáddá. Az 1.6-os bétában megváltoztatták a cukornád viselkedését a lövedékekkel szemben. A nyilak most már áthaladnak rajta.

## Tények

* A cukornádat lehet havas földblokkra ülteni akkor is, ha nincs mellette víz, de rögtön eltörik, ha növekedni próbál.
* Sem maga a cukornád, sem az alatta lévő blokk nem gyújtható lángra szikrapattintóval és csökkenti az eszköz tartósságát, ha ezt megpróbáljuk.
	+ Ennek ellenére a cukornád ültethető égő földblokkokra
* A szellemek nem látnak át a cukornádon, így ha eszköztárcsalással vizet hozol az Alvilágba, használhatod biztonságos folyosók készítésére. A szellemek tűzgolyói nem haladnak át a cukornádon, hanem beleütköznek, mint egy szilárd blokkba. [1]
* A cukornád gyorsabban nő fényesebb helyeken
* Nőhet a föld alatt is természetesen, de ez elég ritka.
* A változtatás ellenére a forráskódban a cukornádat még mindig nádnak hívják, beleértve a blokkot és a tárgyat is.

## Jövő

Az 1.7-es frissítésben a cukornád úgy mint a fűblokk, magas fű, páfrány és a levélblokkok, a biomhoz mérten különböző színű lesz.

## Képek

* Értett cukornád egy tundra biomban termesztve. A jeget kézzel távolították el.
* Természetes 4 blokk magas cukornád egy tó mellett.
* Természetesen nőtt földalatti cukornád.
* Némi cukornád egy sivatag szélén.
* Egy méretesebb cukornádfarm, 2x2-es lyukakat használva az öntözésre.